smcproject/ml-wiki-sentences huggingface dataset:
വാൾസ്ട്രീറ്റ് ജേണലിന്റെ മാർക്കറ്റ്‌പ്ലേസ് വിഭാഗത്തിലും ഓൺലൈനിലും സിലിക്കൺ വാലിയുടെ കമ്പനികൾ, വ്യക്തികൾ, സംസ്കാരം എന്നിവയ്ക്കായി സമർപ്പിച്ചിരിക്കുന്ന ഒരു കോളത്തിലാണ് അവർ ബൂം ടൗൺ സൃഷ്ടിക്കുകയും എഴുതുകയും ചെയ്തത്.
ആ കാലയളവിൽ, ഇൻഡസ്ട്രി സ്റ്റാൻഡേർഡ് മാഗസിൻ ഇന്റർനെറ്റ് കവർ ചെയ്യുന്ന ഏറ്റവും സ്വാധീനമുള്ള റിപ്പോർട്ടർ ആയി അവർ ഉദ്ധരിക്കപ്പെട്ടു.
2003 ൽ, സഹപ്രവർത്തകനായ വാൾട്ട് മോസ്ബർഗിനൊപ്പം, ഓൾ തിംഗ്സ് ഡിജിറ്റൽ കോൺഫറൻസ് ആരംഭിച്ചു.
പിന്നീട് അത് AllThingsD.com എന്ന ദൈനംദിന ബ്ലോഗ് സൈറ്റായി വികസിപ്പിച്ചു.
ബിൽ ഗേറ്റ്സ് , സ്റ്റീവ് ജോബ്സ് , ലാറി എല്ലിസൺ തുടങ്ങിയ ഉന്നത ടെക്നോളജി എക്സിക്യൂട്ടീവുകളുടെയും സ്വിഷർ, മോസ്ബർഗ് എന്നിവരുടെയും അഭിമുഖങ്ങൾ കോൺഫറൻസിൽ അവതരിപ്പിച്ചു.
തയ്യാറാക്കിയ അഭിപ്രായങ്ങളോ സ്ലൈഡുകളോ ഇല്ലാതെ എല്ലാവരും വേദിയിൽ പ്രത്യക്ഷപ്പെട്ടു.
സ്വിഷർ 1998 ജൂലൈയിൽ ടൈംസ് ബിസിനസ് പ്രിന്റ് ബുക്സ് പ്രസിദ്ധീകരിച്ച aol.com: How Steve Case Beat Bill Gates, Nailed the Netheads and Made Millions in the War for the Web എന്ന പുസ്തകത്തിന്റെ  രചയിതാവാണ്.
അതിന്റെ തുടർച്ച, There Must Be a Pony in Here Somewhere: The AOL Time Warner Debacle and the Quest for a Digital Future 2003 അവസാനത്തോടെ ക്രൗൺ ബിസിനസ് പ്രിന്റ് ബുക്സ് പ്രസിദ്ധീകരിച്ചു.
റീകോഡ്
2014 ജനുവരി 1 -ന്, സ്വിഷറും മോസ്ബെർഗും സാൻ ഫ്രാൻസിസ്കോ ആസ്ഥാനമായുള്ള റീകോഡ് വെബ്‌സൈറ്റ് സ്വന്തമായി കണ്ടെത്തി.
2014 വസന്തകാലത്ത് അവർ ലോസ് ഏഞ്ചൽസിന് സമീപം ആരംഭകാല സംബന്ധമായ കോഡ് കോൺഫറൻസ് നടത്തി.
വോക്സ് മീഡിയ 2015 മെയ് മാസത്തിൽ വെബ്സൈറ്റ് സ്വന്തമാക്കി.
ഒരു മാസത്തിനു ശേഷം 2015 ജൂണിൽ, അവർ റീകോഡ് ഡീകോഡ് ആരംഭിച്ചു.
ഫീച്ചർ ചെയ്ത ആദ്യത്തെ അതിഥി സ്റ്റുവർട്ട് ബട്ടർഫീൽഡ് ആയിരുന്നു.
സാങ്കേതിക മേഖലയിലെ പ്രമുഖരെ സ്വിഷർ അഭിമുഖം നടത്തുന്ന ഒരു പ്രതിവാര പോഡ്കാസ്റ്റ് അവതരിപ്പിച്ചു.
അവലംബം പുറംകണ്ണികൾ Appearances on C-SPAN കാര സ്വിഷർ ട്വിറ്ററിൽ
കാരകാല്ല ഇംഗ്ലീഷ് വിലാസം https://ml.wikipedia.org/wiki/Caracalla
കാരകാല്ല ( ലൂഷ്യസ് സെപ്റ്റിമിയസ് ബാസ്സിയാനസ് ) 211 മുതൽ 217 വരെ റോമാ സാമ്രാജ്യത്തിന്റെ ചക്രവർത്തിയായിരുന്നു.
റോമാ ചരിത്രത്തിലെ ഏറ്റവും ക്രൂരനായ ഭരണാധികാരിയായാണ്‌ കാരകാല്ല പ്രധാനമായും അറിയപ്പെട്ടിരുന്നത്.
കാരകാല്ലയുടെ കുളിപ്പുര എന്ന് അറിയപ്പെടുന്ന റോമൻ പൊതു കുളിസ്ഥലം ഇദ്ദേഹത്തിന്റെ ഭരണകാലത്താണ്‌ നിർമ്മിക്കപ്പെട്ടത്.
കൊട്ടാരത്തിൽ വെച്ച് സഹോദരനെ വധിച്ച കാരകല്ല ചെറുപ്പത്തിൽ സൽസ്വഭാവിയും ജനപ്രിയനുമായിരുന്നു ഭരണകാലമത്രയും നീണ്ട ക്രൂരതകൾക്കൊടുവിൽ അംഗരക്ഷകന്റെ വെട്ടേറ്റ് ഇഹലോകവാസം വെടിഞ്ഞു.
അവലംബം ↑ യൂണിവേഴ്സിറ്റി ഓഫ് ഷിക്കാഗോ
കാരകും മരുഭൂമി ഇംഗ്ലീഷ് വിലാസം https://ml.wikipedia.org/wiki/Karakum_desert
മധ്യേഷ്യയിലുള്ള ഒരു മരുഭൂമിയാണ് കാരകും മരുഭൂമി ( തുർക്ക്മെൻ : Garagum) തുർക്മെൻ ഭാഷയിൽ 'കറുത്ത മണ്ണ്' എന്നാണ് ഈ പേരിന്റെ അർത്ഥം.
തുർക്ക്മെനിസ്ഥാന്റെ ആകെ വിസ്തൃതിയുടെ എഴുപതു ശതമാനത്തോളം ഭാഗവും ഈ മരുഭൂമിയാണ്.
3,50,000 ചതുരശ്ര കിലോമീറ്ററാണ് മരുഭൂമിയുടെ വിസ്തീർണ്ണം.
ജനസാന്ദ്രത വളരെ കുറഞ്ഞ പ്രദേശമാണിത് (6.5 ചതുരശ്ര കിലോമീറ്ററിന് ഒരാൾ).
വർഷത്തിൽ 70 മുതൽ 150 മില്ലിമീറ്റർ വരെയാണ് ഇവിടുത്തെ മഴയുടെ ലഭ്യത.
അരാൽ കടലിനു സമീപത്ത് കസാക്കിസ്ഥാനിൽ സ്ഥിതിചെയ്യുന്ന മറ്റൊരു മരുഭൂമിയാണ് അരാൽ കാരകും മരുഭൂമി .
കാരകും മരുഭൂമി പല പേരുകളിൽ അറിയപ്പെടുന്നു.
കരാ കും (Kara Kum) കാര കും ഗരാഗും (Garagum), (തുർക്മെൻ) ഉച്ചാരണം [ɡaɾaˈɡum] ഗരാ ഗും (Gara Gum) കരാക്കുമി (Karakumy), ( റഷ്യൻ ) : Караку́мы, tkərɐˈkumɨ] Қарақұм (കസാഖ്) സ്ഥാനം കാരകും മരുഭൂമിയുടെ ഉപഗ്രഹ ദൃശ്യം
തുർക്ക്മെനിസ്ഥാന്റെ പകുതിയിലധികം ഭാഗത്തായി വ്യാപിച്ചിരിക്കുന്ന കാരകും മരുഭൂമി കാസ്പിയൻ കടലിനു കിഴക്കായും അരാൽ കടലിനു വടക്കായും അമു ദര്യ നദിയുടെയും കൈസിൽ കും മരുഭൂമിയുടെയും വടക്കുകിഴക്കായും സ്ഥിതിചെയ്യുന്നു.
അരാൽ കടലിനോടു ചേർന്നു കാണപ്പെടുന്ന മറ്റൊരു മരുഭൂമിയാണ് അരാൽ കാരകും.
കടലിലെ ജലനിരപ്പ് കുറഞ്ഞതിന്റെ ഫലമായി രൂപംകൊണ്ട അരാൽ കാരകും മരുഭൂമിക്ക് 15440 ചതുരശ്ര കിലോമീറ്റർ വിസ്തൃതിയുണ്ട്.
സോവിയറ്റ് യൂണിയൻ ഇവിടെ ധാരാളം ജലസേചന കനാലുകൾ നിർമ്മിച്ചിരുന്നു.
വൻ തോതിലുള്ള നിർമ്മാണ പ്രവർത്തനങ്ങളാണ് കടലിലെ ജലനിരപ്പ് കുറച്ചത്.
അരാൽ കടൽ ഉത്തര ദിശയിൽ വികസിക്കുകയും ദക്ഷിണ ദിശയിൽ ചുരുങ്ങുകയും ചെയ്യുന്നതിനാൽ മരുഭൂമിയുടെ വലിപ്പം വർദ്ധിച്ചുകൊണ്ടിരിക്കുകയാണ്.
കാരകും മരുഭൂമിയുടെ വടക്കു ഭാഗത്ത് സരിക്കാമിഷ് ബേസിൻ (Sarykamysh Basin),കിഴക്കു ഭാഗത്ത് അമു ദര്യ , തെക്കു കിഴക്കു ഭാഗത്ത് ഗരാബിൽ അപ്‌ലാൻഡ്സ് (Garabil uplands), ബഡ്കിസ് സ്റ്റെപ്പി മേഖല, (Badkhyz steppe region), തെക്കുഭാഗത്ത് കോപ്പെറ്റ്-ഡാഗ് പർവ്വത നിരകൾ (Kopet-Dag Mountains), പടിഞ്ഞാറ് ഭാഗത്ത് ഉസ്ബോയ് നദി (Uzboy river) എന്നിവ സ്ഥിതിചെയ്യുന്നു.
മരുഭൂമിയ്ക്കു സമീപം ട്രാൻസ് കാസ്പിയൻ റെയിൽവേ കടന്നുപോകുന്നുണ്ട്‌.
കാലാവസ്ഥ കാരകും മരുഭൂമിയിലെ മണലാരണ്യം
താരതമ്യേന ചൂടു കൂടിയ കാലാവസ്ഥയാണ് ഇവിടെ അനുഭവപ്പെടുന്നത്.
വേനൽക്കാലത്ത് 34 ഡിഗ്രി സെൽഷ്യസ് വരെയും ശൈത്യകാലത്ത് മൈനസ് 20 ഡിഗ്രി സെൽഷ്യസ് വരെയുമാണ് ഇവിടുത്തെ താപനില.
മധ്യേഷ്യയിലെ ഏറ്റവും ചൂടു കൂടിയ മരുഭൂമിയാണിത്.
കുറഞ്ഞ അളവിലാണ് മഴ പെയ്യുന്നത്.
വർഷത്തിൽ 70-150 മില്ലിമീറ്റർ മഴയാണ് ഇവിടെ ലഭിക്കുന്നത്.
ജലസേചനം മരുഭൂമിയിലൂടെ കടന്നു പോകുന്ന കാരകും കനാൽ.
ഹിന്ദുക്കുഷ് മലനിരകളിൽ നിന്ന് ഉത്ഭവിക്കുന്ന മർഘബ് (Marghab), തേജൻ (Tejan) എന്നീ നദികൾ കാരകും മരുഭൂമിയിലൂടെ കടന്നുപോകുന്നു.
ഈ നദീ തീരങ്ങളിൽ പ്രധാനമായും പരുത്തിയാണ് കൃഷി ചെയ്യുന്നത്.
മരുഭൂമിയുടെ മധ്യ ഭാഗത്ത് ആൾട്ടിൻ അസൈർ (Altyn Asyr) എന്ന കൃത്രിമ തടാകം സ്ഥിതിചെയ്യുന്നു.
ലോകത്തിലെ ഏറ്റവും നീളം കൂടിയ ജലസേചന കനാലുകളിൽ ഒന്നായ കാരാക്കും കനാൽ ഈ മരുഭൂമിയിലൂടെയാണ് കടന്നു പോകുന്നത്.
1954-ലാണ് ഈ കനാൽ നിർമ്മിച്ചത്.
ഇതിന്റെ നീളം 1375 കിലോമീറ്ററാണ്.
വർഷം തോറും 13 മുതൽ 20 വരെ ക്യുബിക് കിലോമീറ്റർ ജലമാണ് ഇതിലൂടെ കടന്നു പോകുന്നത്.
കനാലിൽ ഉണ്ടായ ചോർച്ചയുടെ ഫലമായി ചെറിയ തടാകങ്ങളും കുളങ്ങളും ഇവിടെ രൂപംകൊണ്ടിട്ടുണ്ട്.
ഇവ മണലിന്റെ ലവണാംശം വർദ്ധിപ്പിച്ചിരിക്കുന്നു.
ധാതു നിക്ഷേപം
ക്ഷാര സ്വഭാവമുള്ള ധാതുക്കളുടെ വൻ നിക്ഷേപമാണ് ഇവിടെയുള്ളത്.
ഏറെ വർഷങ്ങൾക്കു മുമ്പ് അമുദര്യാ നദി കാരകും മരുഭൂമിയിലൂടെ ഒഴുകിയപ്പോൾ വലിയ അളവിൽ മണലും ചെളിയും അടിഞ്ഞുകൂടി.
ഇതോടൊപ്പം ധാരാളം ധാതുക്കളും ഇവിടെ നിക്ഷേപിക്കപ്പെട്ടു.
ധാതു-നിക്ഷേപമുള്ള ധാരാളം ചതുപ്പുനിലങ്ങൾ ഇവിടെ കാണാൻ സാധിക്കും.
ഈ മരുഭൂമിയിലെ ദർവാസാ ഗ്യാസ് ക്രെയ്റ്റർ എന്ന ഭാഗത്ത് പ്രകൃതി വാതകത്തിന്റെയും എണ്ണയുടെയും വൻ നിക്ഷേപമുണ്ട്.
നരകത്തിന്റെ കവാടം കാരകും മരുഭൂമിയിലെ നരകത്തിന്റെ കവാടം
കാരകും മരുഭൂമിയുടെ മധ്യഭാഗത്ത് ദേർവേസ് എന്ന സ്ഥലത്തുള്ള ഒരു ഗർത്തമാണ് ദേർവേസ് ഗ്യാസ് ക്രേറ്റർ.
ലോകത്തിലെ ഏറ്റവും വലിയ പ്രകൃതിവാതക ശേഖരമാണിത്.
മീഥെയ്ൻ പോലുള്ള പ്രകൃതിവാതകങ്ങളുടെ ജ്വലനം മൂലം എപ്പോഴും എരിഞ്ഞുകൊണ്ടിരിക്കുന്ന ഗർത്തമാണിത്.
69 മീറ്റർ വ്യാസവും 30 മീറ്റർ ആഴവുമുളള ഈ ഗർത്തത്തിൽ നിന്ന് ഉയർന്നു പൊങ്ങുന്ന തീജ്വാലകൾ കണ്ടു ഭയന്ന പ്രദേശ വാസികളാണ് ഇതിനെ നരകത്തിന്റെ കവാടം (Door to Hell) എന്നു വിളിച്ചത്.
1971-ൽ റഷ്യൻ പര്യവേഷകർ എണ്ണപ്പാടമാണെന്നു കരുതി ഈ പ്രദേശം കുഴിച്ചു നോക്കിയപ്പോഴാണ് ഗർത്തം രൂപംകൊണ്ടത്.
ഗർത്തത്തിൽ നിന്നും പുറത്തേക്കു പ്രവഹിച്ചു കൊണ്ടിരുന്ന വിഷ വാതകങ്ങൾ ദർവേസയിലെ ജനങ്ങളെ ദോഷകരമായി ബാധിക്കുമെന്ന് മനസ്സിലാക്കിയ ഗവേഷകർ ഇതു കത്തിച്ചുകളയാൻ തീരുമാനിച്ചു.
കുറച്ചു ദിവസങ്ങൾക്കുള്ളിൽ വാതകം മുഴുവൻ കത്തിത്തീരുമെന്നാണ് അവർ കരുതിയിരുന്നത്.
എന്നാൽ കത്തിച്ചു തുടങ്ങിയ നാൾ മുതൽ ഗർത്തം എരിഞ്ഞു കൊണ്ടേയിരിക്കുകയാണ്.
നാൽപ്പതു വർഷങ്ങൾ കഴിഞ്ഞിട്ടും തീ അണഞ്ഞിട്ടില്ല.
തീജ്വാലകൾ രാത്രിയിൽ ഒരുക്കുന്ന  മനോഹരമായ ദൃശ്യം കാണുവാൻ നിരവധി സഞ്ചാരികളാണ് ഇവിടെയെത്തുന്നത്.
മറ്റു പ്രത്യേകതകൾ ഇവിടെയുള്ള ഒട്ടകങ്ങൾ
കാരകും മരുഭൂമിയിലെ ജനസാന്ദ്രത വളരെ കുറവാണ്.
6.5 ചതുരശ്ര കിലോമീറ്റർ പ്രദേശത്ത് ഒരാൾ എന്ന അനുപാതത്തിലാണ്  ജനസാന്ദ്രത.
സസ്യങ്ങളും മറ്റു ജന്തുക്കളും കുറവാണ്.
ചെറിയ പുല്ലുകളും കുറ്റിച്ചെടികളും മരങ്ങളും കാണപ്പെടുന്നു.
ഒട്ടകങ്ങൾ, ആടുകൾ, ചെമ്മരിയാടുകൾ എന്നിവയാണ് പ്രധാന മൃഗങ്ങൾ.
മരുഭൂമിയുടെ കിഴക്കു പടിഞ്ഞാറ് ദിശയിൽ വീശുന്ന പൊടിക്കാറ്റിൽ കീടനാശിനികളുടെ അംശം കലർന്നിരിക്കുന്നു.
അന്റാർട്ടിക്കയിലെ പെൻഗ്വിനുകളുടെ രക്തത്തിൽ ഇവ കണ്ടെത്തിയിട്ടുണ്ട്.
കൂടാതെ ഗ്രീൻലാൻഡിലെയും നോർവെയിലെയും വനാന്തരങ്ങളിലും ഇവിടുത്തെ പൊടി പടലങ്ങളുടെ സാന്നിദ്ധ്യം തിരിച്ചറിഞ്ഞിട്ടുണ്ട്.
അവലംബം പുറത്തേക്കുള്ള കണ്ണികൾ TravelBlog Darvasa Craters: Entrance to Hell Gonur Depe site in the Karakum Desert photos and about the Karakum Desert
കാര ഡേവിഡ് ഇംഗ്ലീഷ് വിലാസം https://ml.wikipedia.org/wiki/Cara_David
കാര, ലേഡി ഡേവിഡ് (ജീവിതകാലം: 26 ഏപ്രിൽ 1856 - 25 ഡിസംബർ 25) ഓസ്ട്രേലിയൻ അധ്യാപികയും ഫെമിനിസ്റ്റും സാമൂഹ്യ പരിഷ്കർത്താവുമായിരുന്നു.
1856 ൽ കരോലിൻ മാർത്ത മാലറ്റ് എന്ന പേരിൽ ജനിച്ച കാര ഡേവിഡ്, ഇംഗ്ലണ്ടിലെ സൌത്ത്‍വോൾഡിലെ ഒരു മത്സ്യത്തൊഴിലാളിയുടെ മകളായിരുന്നു.
അവളുടെ മാതാപിതാക്കൾ സാമുവൽ മല്ലെറ്റും പമേലയും (മുമ്പ്, റൈറ്റ്) ആയിരുന്നു.
1860-ൽ പിതാവും താമസിയാതെ മാതാവും മരണമടഞ്ഞു.
തത്ഫലമായി ഒരു സ്കൂൾ അദ്ധ്യാപകനായിരുന്ന മുത്തശ്ശൻറേയും അദ്ദേഹത്തിൻറെ ഭാര്യയുടേയും സംരക്ഷണയിലാണ് ഡേവിഡ് വളർന്നത്.
ഒരു പ്രാദേശിക വിദ്യാലയത്തിൽ പഠനത്തിന് ചേർന്ന അവർ അവിടെ ഒരു വിദ്യാർത്ഥിനിയും ഒപ്പം അദ്ധ്യാപികയുമായി മാറി.
1875 ൽ ഡേവിഡ് ലണ്ടനിലെ വൈറ്റ്ലാൻഡ്സ്  കോളേജിലേക്ക് ഉപരിപഠനത്തിനു പോകുകയും പഠനം പൂർത്തിയാക്കിയശേഷം അവിടെ ഒരു ലക്ചററായി തുടർന്നു.
കാരകിൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Dysoxylum_purpureum
ദക്ഷിണകേരളത്തിലെ 500 മീറ്റർ വരെ ഉയരമുള്ള മലകളിലെ നനവാർന്ന നിത്യഹരിതവനങ്ങളിൽ വളരുന്ന വൃക്ഷമാണ് കാരകിൽ.
( ശാസ്ത്രീയനാമം : Dysoxylum purpureum ) .
വെള്ളകിലിനോട് നല്ല സാമ്യമുണ്ട്.
വലിയ വൃക്ഷമാണ്.
അന്യമരങ്ങളുടെ തണലിലേ വളരുകയുള്ളൂ.
ചുട്ട ഇഷ്ടിക യുടെ നിറമാണ് തടിക്ക്.
ഈടും ഉറപ്പും കുറവാണ്.
കാരംസ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Carrom കാരം ബോർഡ്
രണ്ടു മുതൽ നാലു പേർക്ക് കളിക്കാവുന്ന ഒരു കളിയാണ് കാരംസ് .
മൊത്തം 19 കോയിൻസ് ആണ് കളിക്കുണ്ടാവുക അതിൽ.9 വെള്ള.9 കറുപ്പ്.1 ചുവപ്പ് എന്നിങ്ങനെയാണ്
കാരക്കാട്
കാരക്കാട് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കാരക്കാട്, ആലപ്പുഴ കാരക്കാട്, പാലക്കാട് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാര കാര ദേശീയോദ്യാനം
കാര കാര ദേശീയോദ്യാനം , ഓസ്ട്രേലിയയിലെ വിക്ടോറിയാ മേഖലയിലുള്ള വിമ്മെറാ/ഗോൾഡ്ഫീൽഡിൽ സ്ഥിതിചെയ്യുന്ന ഒരു ദേശീയോദ്യാനമാണ്.
13,990 ഹെക്റ്റർ (34,600 ഏക്കർ) വിസ്തീർണ്ണമുള്ള ഈ ദേശീയോദ്യാനം മെൽബണിന് 190 കിലോമീറ്റർ (120 മൈൽ) വടക്ക്-പടിഞ്ഞാറായി, സൺറായിസിയ ഹൈവേയ്ക്ക് പടിഞ്ഞാറ്, സെൻറ് അർനൌഡ് പട്ടണത്തിനു തെക്കായി സ്ഥിതിചെയ്യുന്നു.
അവലംബം 1 2 {{ cite book }} : | work= ignored ( help )
കാരകം ഇംഗ്ലീഷ് വിലാസം https://ml.wikipedia.org/wiki/Thematic_relation
വാക്യത്തിൽ ക്രിയയ്ക്കും അതിനോട് ചേർന്നുവരുന്ന നാമങ്ങൾക്കും തമ്മിലുള്ള അർത്ഥപരമായ ബന്ധത്തെയാണ് കാരകം എന്ന് വിളിക്കുന്നത്.
വാക്യഘടനാപരമായി , ക്രിയയുടെ ആകാംക്ഷയെ പൂരിപ്പിക്കുന്ന നാമപദങ്ങളോ പദസംഘാതങ്ങളോ ആണ് കാരകം എന്ന് പറയാം.
‘രാമൻ രാവണനെ കൊന്നു‘ എന്ന വാക്യത്തിൽ ക്രിയ ചെയ്യുന്നയാളായതിനാൽ രാമൻ കർതൃകാരകവും ക്രിയയ്ക്ക് വിധേയമാകുന്നതിനാൽ രാവണൻ കർമ്മകാരകവുമാണ് .
'നാമവും ക്രിയയും തമ്മിലുള്ള യോജന കാരകം' എന്ന് കേരളപാണിനി കാരകത്തെ നിർവ്വചിച്ചിരിക്കുന്നു വിവിധ കാരകങ്ങൾ കർത്താവ് : ക്രിയ നിർവ്വഹിക്കുന്നത് ആരാണോ (എന്താണോ) അത്.
(കർത്തൃകാരകം) ഉദാ: പക്ഷി ചിലച്ചു.
കർമ്മം : ക്രിയയുടെ ഫലം എന്തിനെ അല്ലെങ്കിൽ ആരെ ആശ്രയിക്കുന്നുവോ അത്.
(കർമ്മകാരകം) ഉദാ: പശുവിനെ തലോടി.
സാക്ഷി : കർത്താവ് ക്രിയാനിർവ്വഹണത്തിന് അഭിമുഖീകരിക്കുന്നത് ആരോടോ (എന്തിനോടോ) അത്.
(സാക്ഷികാരകം) ഉദാ: കൃഷ്ണനോട് പറഞ്ഞു.
സ്വാമി : കർമ്മത്തെ അനുഭവിക്കുന്നത് ആരോ (എന്തോ) അത്.
(സ്വാമികാരകം) ഉദാ: കുഞ്ഞിന് കൊടുത്തു.
കരണം : ക്രിയ നിർവ്വഹിക്കുന്നതിന് കർത്താവിന്റെ ഉപകരണം.
(കരണകാരകം) ഉദാ: വടികൊണ്ട് അടിച്ചു.
ഹേതു : ക്രിയയുടെ കാരണം.
(കാരണകാരകം) ഉദാ: മഴയാൽ നനഞ്ഞു.
അധികരണം : ക്രിയയ്ക്ക് ആധാരമായിനിൽക്കുന്നത് എന്തോ അത്.
(അധികരണകാരകം) ഉദാ: നിലത്ത് വീണു.
കാരകബന്ധങ്ങളെ ഒരു നിശ്ചിതസംഖ്യയിൽ നിർത്താൻ കഴിയില്ല.
‘മരത്തിൽനിന്ന് വീണു‘, ‘തെക്കോട്ട് പോയി‘ തുടങ്ങിയവയിൽ നാമം ഗതിയെ കുറിക്കുന്നു.
‘പത്തുമണിക്ക് വരും‘ എന്നതിൽ സമയത്തെയാണ് കുറിക്കുന്നത്.
ഒരു വാക്യത്തിൽ കാരകങ്ങളുടെ നിർണ്ണയം വിവക്ഷയെ ആശ്രയിച്ചിരിക്കും.
‘കൈക്ക് അടിച്ചു‘ എന്നതിൽ ‘കൈ‘യെ കർമ്മാർത്ഥത്തിലും അധികരണാർത്ഥത്തിലും സ്വാമികാരകത്തിലും വിവക്ഷിക്കാം.
കാരകവും വിഭക്തിയും
കാരകബന്ധത്തെ സൂചിപ്പിക്കാൻ നാമത്തിൽ ചേർക്കുന്ന പ്രത്യയങ്ങളാണ് വിഭക്തിപ്രത്യയങ്ങൾ ‍.
ഒരു വിഭക്തിരൂപത്തിന് ഇന്ന കാരകം എന്ന ബന്ധം ഭദ്രമല്ല.
ഒരു വിഭക്തിപ്രത്യയത്തിനുതന്നെ വിവിധ കാരകാർത്ഥങ്ങൾ വരാം; അതുപോലെ, ഒരേ അർത്ഥത്തെ സൂചിപ്പിക്കാൻ വിവിധ വിഭക്തികളും ഉപയോഗിക്കുന്നു.
സംബന്ധികാവിഭക്തിക്ക് കാരക ബന്ധമില്ലെന്നത് ശ്രദ്ധിക്കേണ്ടതുണ്ട്.
സംബന്ധികയിൽ നാമവും ക്രിയയും തമ്മിലല്ല യോജന, നാമവും നാമവും തമ്മിലാണ്.
കാരക ബന്ധമില്ലാത്തതിനാൽ സംബന്ധികയെ വിഭക്തിയായി പരിഗണിക്കേണ്ടതില്ലെന്ന് വ്യാകരണപണ്ഡിതന്മാർക്കഭിപ്രായമുണ്ട്.
പ്രത്യയങ്ങളില്ലാതെതന്നെ നാമം വിവിധ കാരകങ്ങളെയും കുറിക്കും(‘പന്ത് അടിച്ചു‘- പന്ത് കർമ്മസ്ഥാനത്ത് ).
നാമത്തിൽ മറ്റുനാമങ്ങൾ സമാസിച്ചും കാരകബന്ധം സൂചിപ്പിക്കാറുണ്ട്(അതുമൂലം പറഞ്ഞു - ‘അത്‘ കാരണാർത്ഥം).
ഇതുകൂടി കാണുക വിഭക്തി കാരിതം
കാരകോറം ചുരം ഇംഗ്ലീഷ് വിലാസം https://ml.wikipedia.org/wiki/Karakoram_Pass
കാരകോറം ചുരം ( 5,540 m (18,176 ft) ) പുരാതന കച്ചവടപാതയിൽക്കൂടിയുള്ള ലോകത്തിലെ ഏറ്റവും ഉയരം കൂടിയ ചുരമാണ്.
ഇന്ത്യയിലെ ലഡാക്കിലെ ലേയേയും ചൈനയിലെ തരിം ബേസിൻ പ്രവിശ്യയേയും ബന്ധിപ്പിക്കുന്ന ചുരമാണിത്.
കാരകോറം എന്നാൽ തുർക്കിഷ് ഭാഷയിൽ കറുത്ത ചരൽ എന്നാണർത്ഥം.
തണുത്തുറഞ്ഞതും വളരെ ദുർഘടവുമായ ഈ പാതയിൽ എണ്ണമറ്റ മൃഗങ്ങൾ ചത്തോടുങ്ങി.
സസ്യലതാദികൾ ഈ പ്രദേശത്ത് വളരെക്കുറച്ചേ ഉള്ളൂ.
ഈ പാതയുടെ തൊട്ടടുത്തു തന്നെയാണ് ലോകത്തിലെ ഏറ്റവും ഉയരത്തിലുള്ള യുദ്ധമുഖമായ സിയാചിൻ ഹിമാനി .
രണ്ട് പർവതങ്ങൾക്കിടയിലുള്ള ഒരു സാഡ്ൽ ആയാണ് ചുരം സ്ഥിതി ചെയ്യുന്നത്.
ചുരത്തിന് ഏകദേശം 45 മീറ്റർ (148 അടി) വീതിയുണ്ട്.
ചുരത്തിൽ സസ്യജാലങ്ങളോ മഞ്ഞുപാളികളോ ഇല്ല.
കാറ്റ് കാരണം മഞ്ഞുവീഴ്ച പൊതുവേ കുറവാണ്.
ഇതൊക്കെയാണെങ്കിലും ഇരുവശത്തും ക്രമാനുഗതമായ കയറ്റം കാരണം വർഷത്തിൽ ഭൂരിഭാഗവും മഞ്ഞ് ഇല്ലാത്തതിനാൽ കാരകോറം താരതമ്യേന എളുപ്പമുള്ള ഒരു ചുരം ആയി കണക്കാക്കപ്പെട്ടു.
തൽഫലമായി, വർഷത്തിൽ ഭൂരിഭാഗവും ചുരം തുറന്നിരുന്നു.
ചുരത്തിന് കുറുകെ വാഹന ഗതാഗതയോഗ്യമായ റോഡില്ല.
നിലവിൽ ചുരം എല്ലാ ഗതാഗതത്തിനും അടച്ചിട്ടിരിക്കുകയാണ്.
അവലംബം ↑ SRTM data; the figure is now known to be a few meters lower than provided in Rizvi, Janet.
Trans-Himalayan Caravans : Merchant Princes and Peasant Traders in Ladakh , p. 217.
ISBN 019-564855-2 .
↑ Shaw, Robert.
(1871).
Visits to High Tartary, Yarkand and Kashgar .
Reprint with Introduction by Peter Hopkirk (1984): Oxford University Press, p. 431.
ISBN 0-19-583830.
↑ Rizvi, Janet.
Ladakh: Crossroads of High Asia , p. 48.
Reprint: Oxford University Press, New Delhi (1996).
ISBN 019-564546-4 .
Trans-Himalayan Caravans : Merchant Princes and Peasant Traders in Ladakh , pp. 28, 217.
ISBN 0-19-564855-2 .
കാല്പനിക സാഹിത്യം
കാല്പനിക സാഹിത്യം അല്ലെങ്കിൽ കാല്പനികത അല്ലെങ്കിൽ റൊമാൻസ് എന്നത് ഉന്നത സംസ്കാരങ്ങൾക്കിടയിലെ ഒരു സാഹിത്യ വിഭാഗമെന്ന നിലയിൽ, മേൽ മധ്യകാലം തൊട്ട് ആദ്യാധുനിക യൂറോപ്യൻ  വരേണ്യ കച്ചേരികളിൽ പ്രചാരത്തിലുണ്ടായിരുന്നതും വീരോദാത്ത കാല്പനികത അല്ലെങ്കിൽ ധീരോദാത്ത കാല്പനികത എന്നും കുറിക്കപ്പെടുന്ന അതിശയകരവും വിസ്മയങ്ങൾ നിറഞ്ഞതുമായ സാഹസിക കഥകളുടെ  ഗദ്യപദ്യ ആഖ്യാനരീതിയാണ്.
കഥകൾ മിക്കവയിലും വീരഗുണങ്ങളോടെ ചിത്രീകരിക്കപ്പെടുന്ന അനവഹിത ധീരയോദ്ധാവ് ഒരു  അന്വേഷണത്തിന് പോകുന്നതായി അവതരിപ്പിക്കുന്നു.
ആഖ്യാനരീതി, കാലക്രമേണ ഇതിഹാസങ്ങളിൽ നിന്ന് കൂടുതൽ വികസിപ്പിച്ചെടുത്തെങ്കിലും, പൗരുഷമായ സൈനിക വീരത്വം മുന്തിനിൽക്കുന്ന ചാൻസൊൺ ഡി ജെസ്റ്റെ പിന്നെ അത്തരത്തിലുള്ള മറ്റിതിഹാസങ്ങളിൽ നിന്നും വ്യതിരിക്തമായി പ്രണയത്തിനും സഭ്യമര്യാദകൾക്കും ഊന്നൽ നൽകി.
കാല്പനിക പ്രമേയങ്ങൾ, വ്യംഗ്യാർത്ഥത്തിലും, ആക്ഷേപഹാസ്യരൂപത്തിലും ഹാസ്യാനുകരണമായും പ്രചുരസാഹിത്യത്തിൽ പ്രയോഗിക്കപ്പെടുകയുണ്ടായി.
അദ്ധ്യേതാക്കളുടെയും ശ്രോതാക്കളുടെയും അഭിരുചികൾക്കനുസരിച്ച് ഐതിഹ്യങ്ങൾ, മായക്കഥകൾ , ചരിത്രം എന്നിവ പുനരുദ്ദരിച്ച് കാല്പനിക സൃഷ്ടികളിൽ ആഖ്യാനം ചെയ്തെങ്കിലും, 1600-ആം കാലഘട്ടത്തോടെ ഈ ആഖ്യാനരീതികൾ അപരിഷ്കൃതമായി കണക്കാക്കപ്പെടുകയും, മിഗ്വൽ ദെ സെർവാന്റസ് തന്റെ ദോൺ കിഹോതെ ദെ ല മൻച എന്ന നോവലിൽ ഈ രീതികളെ പരിഹാസപൂർവ്വം അനുകരിച്ചത് വിഖ്യാതവുമായി.
എന്നിരുന്നാലും, മറ്റേതൊരു മധ്യകാല വിഭാഗത്തേക്കാളും ആധുനിക മധ്യകാലപ്രമേയങ്ങൾ കാല്പനികതയാൽ സ്വാധീനിക്കപ്പെട്ടിരിക്കവെ, മധ്യകാല മെന്ന പ്രയോഗം ധീരയോദ്ധാക്കൾ, ദുരവസ്ഥയിലുള്ള തരുണികൾ, വ്യാളികൾ , പിന്നെ മറ്റു കാല്പനിക രൂപകങ്ങൾ എന്നിവയെയും ഉണർത്തുന്നു.
പ്രാഥമികമായി, കാല്പനിക സാഹിത്യം പഴയ ഫ്രഞ്ച് , ആംഗ്ലോ-നോർമൻ, ഒസിറ്റാൻ , പ്രൊവെൻസൽ എന്നിവയിലും പിന്നീട് പോർച്ചുഗീസ് , സ്പാനിഷ് , ഇംഗ്ലീഷ് , ഇറ്റാലിയൻ (സിസിലിയൻ കവിത), ജർമ്മൻ എന്നിവയിലും എഴുതപ്പെട്ടു.
പതിമൂന്നാം നൂറ്റാണ്ടിന്റെ തുടക്കത്തിൽ, കാല്പനിക കഥകൾ ഗദ്യമായി എഴുതപ്പെടുകയും, പിൽകാല സൃഷ്ടികളിൽ, പ്രത്യേകിച്ച് ഫ്രഞ്ച് മൂലങ്ങളായവയിൽ, പ്രതികൂല സാഹചര്യങ്ങളിൽ വിശ്വാസ്യത എന്ന തരത്തിലുള്ള പൂജ്യപ്രണയ പ്രമേയങ്ങൾക്ക് ഊന്നൽ നൽകുന്ന പ്രവണത പ്രകടവുമാണ്.
കാല്പനികത അല്ലെങ്കിൽ റൊമാൻസ് പ്രധാനമായും പരിഗണിക്കപ്പെടുന്നത് നോവലിസ്റ്റ് സർ വാൾട്ടർ സ്കോട്ട് നിർവചിച്ച നോവലിന്റെ ഇനം എന്ന ഗദ്യത്തിലോ പദ്യത്തിലോ ഉള്ള ഒരു സാങ്കൽപ്പിക ആഖ്യായികയായാണ്; ഇത്തരത്തിലുള്ള ആഖ്യാനത്തിന്റെ താൽപ്പര്യം, മുഖ്യധാരാ നോവലുകൾ എന്നു കരുതപ്പെടുന്ന നോവലുകളിൽ സമുദായ അവസ്ഥകൾ യഥാതഥമായി വർണ്ണിക്കുന്നതിൽ നിന്ന് വ്യത്യസ്തമായി അതിശയകരവും അസാധാരണവുമായ സംഭവങ്ങളുടെ അവതരണത്തിലാണ്.
ഇത്തരം കൃതികൾ പ്രത്യേകമായല്ലെങ്കിലും പലപ്പോഴും ചരിത്രാത്മക നോവലിന്റെ രൂപമെടുക്കുന്നു.
നോർത്ത്റോപ്പ് ഫ്രൈ പൊതുതത്ത്വം എന്നോണം "മിക്ക ചരിത്രാത്മക നോവലുകളും കാല്പനിക സാഹിത്യങ്ങളാണ്" എന്നു നിർദ്ദേശിച്ചതിന് അനുകഥനമായി സ്കോട്ടിന്റെ നോവലുകളെ പലപ്പോഴും ചരിത്രാത്മക കാല്പനിക സാഹിത്യങ്ങൾ എന്നും വിശേഷിപ്പിക്കാറുണ്ട്.
കാല്പനികതയെ നോവൽ സംബന്ധമായ പ്രയോഗമായി സർ വാൾട്ടർ സ്കോട്ട് വിശേഷിപ്പിക്കുമ്പോൾ, പല യൂറോപ്യൻ ഭാഷകളും റൊമാൻസിനെയും നോവലിനെയും തമ്മിൽ വേർതിരിക്കുന്നില്ല: ഒരു നോവൽ, ലെ റോമൻ, ദെർ റോമൻ, ഇൽ റൊമാൻസോ എന്നിവയുമാണ്.
വളരെ വ്യത്യസ്തമായ ഒരു സാഹിത്യ ഇനമായ പ്രണയകഥാ സൃഷ്ടികളായ വതറിംഗ് ഹൈറ്റ്‌സ് , ജെയ്ൻ ഐർ നോവലുകളിലും സ്കോട്ടിന്റെ കാല്പനികത എന്ന ഇന നിർവചനത്തോട് കൂടുതൽ യോജിക്കുന്ന ശക്തമായ പ്രണയ താൽപ്പര്യം കാണപ്പെടുന്നു.
കഥാസാഹിത്യ പുസ്തക മേഖലയിൽ  ഏറ്റവും യോഗ്യതയുള്ളതായി കണക്കാക്കപ്പെടുന്നത്  പ്രണയ നോവൽ, ചരിത്രാത്മക നോവൽ, സാഹസിക നോവൽ, ശാസ്ത്രീയ കാല്പനികത എന്നിവയുൾപ്പെടെ വിവിധ ഉപവിഭാഗങ്ങൾ ഉപയോഗിക്കാൻ കഴിയുന്ന നോവലുകളെയാണ്.
നൗകാകഥാസാഹിത്യ സൃഷ്ടികൾ, പലപ്പോഴും ചരിത്രാത്മക കാല്പനിക സാഹിത്യം, സാഹസിക കഥ,  ഭ്രമാത്മകത കഥകൾ എന്നിവയുമായി മേൽകലർന്ന് കിടക്കുന്നതിനാൽ നൗകാവിഷയകഥകളും കാല്പനിക സാഹിത്യമായി കണക്കാക്കപ്പെടുന്നു.
കാല്പനികത എന്നത് ലൗകികതയിൽ നിന്ന് വേറിട്ട് നിൽകുന്ന, ഒരു വായു, ഒരു വികാരം, അല്ലെങ്കിൽ അത്ഭുതം, നിഗൂഢത, ദൈനംദിന ജീവിതത്തിൽ നിന്നുള്ള വിദൂരത, സഹവാസം, സാഹസികത, വീരത്വം, ധീരത മുതലായവ നിർവചനാതീത പ്രതിഭാശക്തിയോടെയും പകിട്ടോടെയും പ്രകീർത്തിപ്പിക്കുവാൻ ഭാവനകൾക്ക് ശക്തിയേകുന്ന സർഗ്ഗസ്വഭാവ വൈശിഷ്ടതയാണ്.
ഇത്തരത്തിലുള്ള നിർവചനം കാല്പനിക പ്രസ്ഥാനം, മധ്യകാല കാല്പനികത എന്നിവയുമായി ബന്ധപ്പെടുത്തുന്നു.
ഗോതിക് നോവലുകളും കാല്പനികത്വവും ആധുനിക കാല്പനിക സാഹിത്യ വികാസത്തെ സ്വാധീനിച്ചു.
ഹ്യൂ വാൾപോൾ അദ്ദേഹത്തിന്റെ ഗോതിക് നോവലുകളിൽ സമന്വയിപ്പിച്ചിരിക്കുന്ന മധ്യകാല കാല്പനിക ഘടകങ്ങളെ, അദ്ദേഹം അതീവസാങ്കൽപ്പികമാണെന്ന് കല്പിക്കുമ്പോൾ, ആധുനിക നോവൽ കർശന യഥാതഥയിൽ പരിമിതമായി കിടക്കുന്നവെന്ന് കണക്കാക്കപ്പെടുന്നു.
വികാരത്തിനും വ്യക്തിവാദത്തിനും ഊന്നൽ നൽകുന്നതിലൂടെയും ഭൂതകാലത്തെയും പ്രകൃതിയെയും മഹത്വവൽക്കരിക്കുകയും, ക്ലാസിക്കൽ ഘടകങ്ങളേക്കാളും മധ്യകാലഘട്ടത്തിലേക്കുള്ള മുൻഗണന എന്നിവയിലൂടെയും കാല്പനിക സാഹിത്യത്തെ കാല്പനികത്വം സ്വാധീനിച്ചു; വികാരങ്ങളുടെ തീവ്രഭാവങ്ങൾക്കു ഊന്നൽ നൽകിയതും, ജ്ഞാനോദയം അടിച്ചേൽപ്പിക്കുന്ന യുക്തിവാദത്തിന്റെ പരിമിതികളോടുള്ള പ്രതികരണവും, അതുമായി ബന്ധപ്പെട്ട ക്ലാസിക്കൽ സൗന്ദര്യാത്മക മൂല്യങ്ങളും കാര്യമായ സ്വാധീനം ചെലുത്തി.
വാൾപോൾ, സ്കോട്ട്, ബ്രോണ്ടി സഹോദരിമാർ എന്നിവരെ കൂടാതെ, സ്കോട്ട് നിർവചിച്ചിച്ചതുപോലെയുള്ള സൃഷ്ടികൾ ചെയ്ത മറ്റു കാല്പനികസാഹിത്യ കർത്താക്കളിൽ ഇ.
ടി.എ. ഹോഫ്മാൻ, വിക്ടർ യൂഗോ , നഥാനിയേൽ ഹാത്തോൺ , റോബർട്ട് ലൂയി സ്റ്റീവൻസൺ , തോമസ് ഹാർഡി എന്നിവരും ഉൾപ്പെടുമ്പോൾ, ഇരുപതാം നൂറ്റാണ്ടിൽ ജോസഫ്‌ കോൺറാഡ്‌ , ജോൺ കൗപ്പർ പൗവസ്, കൂടാതെ ജെ.ആർ.ആർ. റ്റോൾകീൻ , പിന്നെ മികച്ച വിൽപനയും 1990-ൽ ബുക്കർ സമ്മാനം നേടിയതുമായ പൊസെഷൻ: എ റൊമാൻസ് എന്ന നോവൽ രചിച്ച എ.എസ്. ബ്യാറ്റ് അടക്കം ഉദാഹരണങ്ങളാണ്.
ആധുനിക കാല്പനിക സാഹിത്യ സൃഷ്ടികൾ പതിനെട്ടാം നൂറ്റാണ്ടിൽ തുടക്കമിട്ടെങ്കിലും, പുരാതന ഗ്രീക്ക് നോവലുകളും മധ്യകാല കാല്പനികതയും ഉൾപ്പെടുന്ന ഒരു നീണ്ട ചരിത്രമുണ്ട് ഈ സാഹിത്യ ഇനത്തിന്.
കാല്പനികത എന്ന പ്രയോഗം താഴെപ്പറയുന്ന എന്തിനേയും കുറിക്കാം കാല്പനിക സാഹിത്യം - റൊമാൻസ് എന്ന സാഹിത്യ ഇനം.
കാല്പനികത്വം - കാല്പനിക പ്രസ്ഥാനം.
കാല്പനികത (ഗ്രന്ഥം) - 1991-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം നേടിയ കൃതി.
കാള രാത്രി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ക്ഷേത്രപാലകന്റെ മാതാവാണ്  കാളരാത്രി .
ഇവർ  ഇരുവരുമാണ്  അള്ളട സ്വരൂപത്തിന്റെ പരദേവതകൾ.
മഡിയൻകൂലോം ക്ഷേത്രമാണ് ആസ്ഥാനം.
നെടിയിരിപ്പ് സ്വരൂപത്തിൽ നിന്നും എത്തിയ ദേവതയാണിത്.
ദമുഖൻ എന്ന അസുരനെ സംഹരിക്കാൻ പിറവി കൊണ്ട കാളരാത്രിയുടെ കോപമടക്കാൻ ശിവൻ താണ്ഡവമാടിയെന്നും അവർക്കു പിറന്ന പുത്രനാണ്  ക്ഷേത്രപാലകനെന്നും  ഐതിഹ്യം.
കാളംപാറ ഇംഗ്ലീഷ് വിലാസം https://ml.wikipedia.org/wiki/Kalampara കാളമ്പാറ കാളമ്പാറ 11°07′N 76°14′E ﻿ / ﻿ 11.12°N 76.24°E ﻿ / 11.12; 76.24 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല മലപ്പുറം ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 83,704 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 676521 +91483 സമയമേഖല UTC +5:30 പ്രധാന ആകർഷണങ്ങൾ {{{പ്രധാന ആകർഷണങ്ങൾ}}}
മലപ്പുറം ജില്ലയിലെ ഏറനാട് താലൂക്കിലെ പാണ്ടിക്കാട് പഞ്ചായത്തിലെ ചെബ്രശ്ശേരി വില്ലേജിലെ ഒരു പ്രദേശമാണ് കാളംപാറ .
നിലമ്പൂർ- പെരിന്തൽമണ്ണ നാഷണൽ ഹൈവേ 73ൽ കാക്കാത്തോട് പാലത്തിനു സമീപത്ത് നിന്നും പാണ്ടിക്കാട്-കാളംപാറ പാതയിലൂടെ  ഒരു കിലോമീറ്റർ മാറി തെയ്യമ്പാടികുത്ത്-ചെമ്പ്രശ്ശേരി പാതയിലാണ് കാളമ്പാറ കവല.
നമശ്ശിവായത്ത് ശിവക്ഷേത്രം, വിളങ്ങമ്പൊയിൽ ജുമാമസ്ജിദ്,സുന്നി ജുമാമസ്ജിദ്, തെയ്യമ്പാടികുത്ത് മൈതാനം, പുതുക്കൊള്ളി ശിവക്ഷേത്രം എന്നിവ സമീപത്താണ്.
കാല്പനികത (ഗ്രന്ഥം) കാല്പനികത എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്.
അവയെക്കുറിച്ചറിയാൻ കാല്പനികത കാണുക.
ബി. ഹൃദയകുമാരി രചിച്ച ഗ്രന്ഥമാണ് കാല്പനികത .
1991-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കാലോഫൈല്ലം ഇംഗ്ലീഷ് വിലാസം https://ml.wikipedia.org/wiki/Calophyllum
കാലോഫില്ലേസീ കുടുംബത്തിലെ പൂച്ചെടികളുടെ ഒരു ജനുസ്സാണ് കാലോഫൈല്ലം.
ഏഷ്യ , അമേരിക്ക , ഓസ്ട്രേലിയ , പസഫിക് ദ്വീപുകൾ എന്നിവിടങ്ങളിലാണ് ഇവ പ്രധാനമായും വ്യാപിച്ചിരിക്കുന്നത്.
ഉൾപ്പെടുന്ന സ്പീഷിസ് : Calophyllum acutiputamen Calophyllum antillanum Calophyllum austroindicum Calophyllum bicolor Calophyllum bifurcatum Calophyllum biflorum Calophyllum blancoi Calophyllum bracteatum Calophyllum brasiliense – Santa Maria Calophyllum brassii Calophyllum calaba Calophyllum caledonicum Calophyllum candidissimum Calophyllum canum Calophyllum caudatum Calophyllum chapelieri Calophyllum collinum Calophyllum confusum Calophyllum cordato-oblongum Calophyllum costatum Calophyllum cuneifolium Calophyllum dasypodum Calophyllum donatianum Calophyllum elatum Calophyllum elegans Calophyllum euryphyllum Calophyllum exiticostatum Calophyllum ferrugineum Calophyllum flavo-ramulum Calophyllum floribundum Calophyllum fraseri Calophyllum garcinioides Calophyllum goniocarpum Calophyllum griseum Calophyllum havilandii Calophyllum heterophyllum Calophyllum hirasimum Calophyllum inophyllum – mastwood, Alexandrian laurel, tamanu, beauty leaf Calophyllum insularum Calophyllum lanigerum Calophyllum laticostatum Calophyllum leleanii Calophyllum longifolium Calophyllum lucidum Calophyllum macrophyllum Calophyllum mesoamericanum Calophyllum molle Calophyllum mooni Calophyllum morobense Calophyllum neoebudicum Calophyllum novoguineense Calophyllum nubicola Calophyllum obscurum Calophyllum papuanum Calophyllum parvifolium Calophyllum pauciflorum Calophyllum peekelii Calophyllum persimile Calophyllum piluliferum Calophyllum pisiferum Calophyllum polyanthum – poonspar, sirpoontree Calophyllum pubescens Calophyllum pulcherrimum Calophyllum retusum Calophyllum rigidum Calophyllum robustum Calophyllum rufinerve Calophyllum savannarum Calophyllum scriblitifolium Calophyllum sil Calophyllum soulattri – bitangoor boonot, Nicobar canoetree Calophyllum streimannii Calophyllum sundaicum Calophyllum symingtonianum Calophyllum tacamahaca Calophyllum tahanense Calophyllum tetrapterum Calophyllum teysmannii Calophyllum thwaitesii Calophyllum tomentosum – pink touriga Calophyllum trapezifolium Calophyllum vexans Calophyllum vitiense Calophyllum waliense Calophyllum walkeri Calophyllum wallichianum Calophyllum woodii ചിത്രശാല Calophyllum caledonicum Calophyllum brasiliense plantation Calophyllum antillanum ഇതും കാണുക Domesticated plants and animals of Austronesia അവലംബം Calophyllum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ കാലോഫൈല്ലം എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കാല്പനികത്വം ഇംഗ്ലീഷ് വിലാസം https://ml.wikipedia.org/wiki/Romanticism വാണ്ടറർ എബോവ് ദ് സീ ഓഫ് ഫോഗ് by കാസ്പർ ഡേവിഡ് ഫ്രീഡ്രിച്ച്
കാല്പനികത്വം അല്ലെങ്കിൽ കാല്പനിക പ്രസ്ഥാനം അഥവാ റൊമാന്റിക് പ്രസ്ഥാനം അല്ലെങ്കിൽ കാല്പനിക യുഗം അല്ലെങ്കിൽ റൊമാന്റിസിസം എന്നത് പതിനെട്ടാം നൂറ്റാണ്ടിന്റെ അവസാനത്തിൽ യൂറോപ്പിൽ ഉത്ഭവിച്ച ഒരു കലാപരവും സാഹിത്യപരവും സംഗീതപരവും ബൗദ്ധികവുമായ പ്രസ്ഥാനമായിരുന്നു.
മിക്ക മേഖലകളിലും 1800 മുതൽ ഏകദേശം 1850 വരെയുള്ള കാലഘട്ടത്തിൽ അതിന്റെ ഏറ്റവും ഉയർന്ന നിലയിലുമായിരുന്നു.
വൈകാരികതയിലും വ്യക്തിവാദത്തിലും ഊന്നൽ, പ്രകൃതിയുടെ ആദർശവൽക്കരണം, ശാസ്ത്രത്തെയും വ്യാവസായികവൽക്കരണത്തെയും സംശയിക്കുന്നതും ഭൂതകാലത്തെ മഹത്വവൽക്കരിക്കുന്നതും, ക്ലാസിക്കൽ ഘടകങ്ങളേക്കാളും മധ്യകാലഘട്ടത്തെ പ്രകീർത്തിക്കുന്നതും റൊമാന്റിസിസത്തിന്റെ സവിശേഷതയായിരുന്നു.
ഭാഗികമായി വ്യാവസായിക വിപ്ലവത്തോടുള്ള പ്രതികരണമായിരുന്നു, നവോത്ഥാന കാലഘട്ടത്തിലെ സാമൂഹികവും രാഷ്ട്രീയവുമായ മാനദണ്ഡങ്ങളും ആധുനികതയുടെ എല്ലാ ഘടകങ്ങളോടെ പ്രകൃതിയുടെ ശാസ്ത്രീയമായ യുക്തിസഹീകരണവുമായ അവതരണം.
ദൃശ്യകല, സംഗീതം, സാഹിത്യം എന്നിവയിൽ ഏറ്റവും ശക്തമായി ഉൾക്കൊണ്ടിരുന്ന പ്രസ്ഥാനം, ചരിത്രരചന, വിദ്യാഭ്യാസം, ചെസ്സ്, സാമൂഹിക ശാസ്ത്രം, പ്രകൃതി ശാസ്ത്രം എന്നിവയിൽ വലിയ സ്വാധീനം ചെലുത്തി.
ഭയം, ബീഭത്സത, ഭീകരത, സംഭ്രമം തുടങ്ങിയ വികാരങ്ങൾക്ക് പുതിയ ഊന്നൽ നൽകിക്കൊണ്ട്, പ്രത്യേകിച്ച് പ്രകൃതിയുടെ മഹത്തായ സൗന്ദര്യത്തിന്റെ പുതിയ സൗന്ദര്യാത്മക വിഭാഗങ്ങളെ അഭിമുഖീകരിക്കുന്നതിൽ അനുഭവിച്ചറിഞ്ഞ, സൗന്ദര്യാനുഭൂതിയുടെ ആധികാരിക സ്രോതസ്സായി തീവ്രമായ വികാരത്തിന് ഈ പ്രസ്ഥാനം ഊന്നൽ നൽകി.